Sendika

Sendika name organizasyono ke semedi seveknayışi heqani karkeran vıraziyao u zerrey cı de çiyi ekonomiki esto. ch. I Sendika yew organizayona de serbesta u xosera, ebe dewlet, partiy u binan ra gırey xo çıniya.Poole, M., 1986. Industrial Relations: Origins and Patterns of National Diversity. London UK: Routledge.  Dıma revolusyoni endustriye ra hêdi hêdi semedi heqani karkeran seveknayış, organizasyoni qıteki vıraziyayi. Sebebi vıraziyayışi enê organizasynoi karkerdoğ u kardayoğ miyan de vıraştışo ekualiteo u wedarıtışo bêedaleto. Verê vıraziyayışi sendikayan ra, şerti kari rê itirazkerdış u nêvatış, be raya dezgey yewbinan rê destegveciyayışi u sanduqê meslegan miyan de vıraziya. Ebe arezeo peyên ra organizasyoni sendika, raveri semedi karkerdoği ke şert u caê xaptiyayışi inan belliyo u heme kari keni, name xo sendikaya meslegio biya, uca ra sendika evolusyon diya u ewro zerrey cı de karkerdoği bêniteliki zi esti u biya sendikaya pêroyi.

Vıraziyayışo sendikal, temeli mocnayoği caê karkerdışi de şekıl gêno. Enê vıraziyayışi bınê merkezi şube ya zi merkezi mıntıqa de beni jew u tewr berz de bınê Merkeza Pêroyi de yeni te lewe.

Raveri seserra 18 de İngıltere de riyê ekonomiya kapitaliste ra sendika vıraziya. Emma na ra veri, serra 1520 de Fransa de zi vıraziyayış qıteki biyi emma ê gırd nêbiyi u a ri ra tam mena de sendika nêamoriyeni. Tırkiya de hareketi sendikavıraştışi seserra 19 de vecio. Raveri dewri İmperatoriya Usmanıcan de serra 1871 de “Amelperver Cemiyeti”, semedi heqê karkerdoğan seveknayışi vıraziyao. Organizasyoni Loncay zi şeno yew mena de sendika bımariyo.

Referansi

Kategoriye:Sendika